मिथक - वजन कम करने से पीसीओडी ठीक हो जाता है। तथ्य - पीसीओडी का कोई स्थाई इलाज नहीं है। वजन कम करने से पीसीओडी के लक्षणों को कम किया जा सकता है लेकिन इसे ठीक नही किया जा सकता है। मिथक - पीसीओडी की वजह से गर्भधारण नही हो पाता है। तथ्य - पीसीओडी के मरीज दवाइयों की मदद से गर्भधारण कर सकते हैं। हालांकि पीसीओडी के कारण प्राकृतिक रूप से गर्भधारण करना मुश्किल होता है क्योंकि ओवुलेशन अनियमित होता है। मिथक - पीसीओडी और पीसीओएस में अंतर होता है। तथ्य -अमेरिका के राष्ट्रीय स्वास्थ्य संस्थान के अनुसार पीसीओडी को ही पीसीओएस कहते हैं। पीसीओडी का नामकरण करके पीसीओएस कर दिया गया है। मिथक - पीसीओडी में महिला के अंडाशय में सिस्ट बन जाते हैं। तथ्य - यद्यपि पीसीओडी (पॉलिसिस्टिक ओवेरियन डिजीज) के नाम में सिस्ट आता है लेकिन ऐसा जरूरी नहीं है कि महिला के अंडाशय में सिस्ट हों। मिथक - पीसीओडी एक असामान्य बीमारी है। तथ्य - लगभग १५% महिलाओं में पीसीओडी देखा जाता है। तो इस संख्या के हिसाब से महिलाओं में पीसीओडी का होना बहुत सामान्य है।